**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 17-Ի N 743-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ**

**ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը.**

Հայաստանի Հանրապետության վարչապետի № 02/10.3/37766-2021 հանձնարարականի 3-րդ կետի համաձայն՝ պետական մարմինների ղեկավարներին հանձնարարավել է գույքագրել իրենց կողմից ղեկավարվող մարմնի գործունեության ոլորտին առնչվող Կառավարության և վարչապետի որոշումները և նախաձեռնել դրանց իրավական հիմքն ապահովող օրենսդրական փոփոխություններ (լիազորող նորմեր):

Ազգային ժողովի կողմից 2022 թվականի հունիսի 9-ին ընդունվել է «Երեխայի իրավունքների մասին» օրենքում փոփոխություններ և լրացումներ կատարելու մասին» ՀՕ-273-Ն օրենքը, որի հիման վրա Վարչապետի 2022 թվականի հուլիսի 26-ի N 869-Ա որոշմամբ հաստատվել է «Երեխայի իրավունքների մասին» օրենքում փոփոխություններ և լրացումներ կատարելու մասին» օրենքի կիրարկումն ապահովող միջոցառումների ցանկը»: Նշված որոշմամբ հաստատված միջոցառումների ցանկում է նաև «Հայաստանի Հանրապետության կառավարության 2014 թվականի հուլիսի 17-ի N 743-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ներկայացումը ՀՀ վարչապետի աշխատակազմ:

Հաշվի առնելով վերոգրյալը, ինչպես նաև Հայաստանի Հանրապետության կառավարության 2014 թվականի հուլիսի 17-ի N 743-Ն որոշման (այսուհետ՝ Որոշում) մեջ որոշակի փոփոխություններ կատարելու անհրաժեշտությունը՝ անհրաժեշտ է Որոշումը և հավելվածները շարադրել նոր խմբագրությամբ:

«Հայաստանի Հանրապետության կառավարության 2014 թվականի հուլիսի 17-ի N 743-ն որոշման մեջ փոփոխություններ կատարելու մասին» կառավարության որոշման նախագծով (այսուհետ՝ Նախագիծ) առաջարկվում է սահմանել լիազորող նորմ Որոշման ընդունման համար, ինչպես նաև՝

- սահմանել, որ որոշմամբ նախատեսված ծառայությունները 2020 թվականից իրականացվում են *բոլոր մարզերում և Երևան քաղաքում*՝ հասարակական կազմակերպությունների կողմից պատվիրակման միջոցով.

-լրացնել Ծրագրի շահառուների ցանկը.

-վերանայել Ծրագրի շրջանակում նախատեսվող միջոցառումները.

-կարգավորել ծրագրի իրականացման համար հասարակական կազմակերպություններին ներկայացվող պահանջները.

- իրականացնել այլ փոփոխություններ:

**2. Նախագծի մշակման գործընթացում ներգրավված ինստիտուտները և անձինք.**

Աշխատանքի և սոցիալական հարցերի նախարարություն:

 **3. Իրավական ակտի կիրառման դեպքում ակնկալվող արդյունքը.**

Նախագիծն ընդունվելուց հետո՝

-Որոշումը կապահովվի համապատասխան լիազորող նորմով.

-կընդլայնվի ծրագրի շահառուների ցանկը.

-ծրագրի շրջանակում նախատեսվող միջոցառումները կլինեն առավել հստակ և արդյունավետ.

-կհստակեցվի ծրագրի իրականցման կարգը և այլն:

 Ընդ որում, 1141 Ընտանիքներին՝ կանանց և երեխաներին աջակցություն ծրագրի 11002 «ՀՀ երեխաների շուրջօրյա խնամք և պաշտպանություն իրականացնող հաստատություններում խնամվող և հաստատությունում հայտնվելու ռիսկի խմբում գտնվող երեխաների ընտանիք վերադարձնելու և մուտքը հաստատություններ կանխարգելելու ծառայություններ» միջոցառումը 2023 թվականից նախատեսվում է իրականացնել՝ ներառելով 11018 «Երեխաների խնամքի ցերեկային ծառայությունների տրամադրում» միջոցառման մեջ՝ ապահովելով կյանքի դժվարին իրավիճակում հայտնված, այդ թվում հաշմանդություն ունեցող երեխաներին ցերեկային խնամքի ծառայությունների մատուցում, ինչպես նաև երեխաների շուրջօրյա հաստատություններ մուտքի կանխարգելում՝ սոցիալ-հոգեբանական, վերականգնողական ծառայությունների տրամադրման միջոցով։

**4. Լրացուցիչ ֆինանսական միջոցների անհրաժեշտությունը: Պետական բյուջեի եկամուտներում և ծախսերում սպասվելիք փոփոխությունները.**

Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական և տեղական ինքնակառավարման մարմինների բյուջեներում ծախսերի և եկամուտների էական ավելացում և նվազեցում չի նախատեսվում:

**5. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք.**

Նախագծի ընդունումն այլ իրավական ակտերում փոփոխություններ կատարելու անհրաժեշտություն չի առաջացնի:

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Կառավարության 2021 թվականի օգոստոսի 18-ի N 1363-Ա որոշման Հավելվածի համաձայն՝ ընտանիքում ապրելու երեխայի իրավունքի իրացման ու ներդաշնակ զարգացմանն ուղղված քաղաքականության շնորհիվ շարունակվելու է իրականացվել երեխաների շուրջօրյա խնամքի հաստատություններից երեխաների դուրսբերումը և ընտանիքի հետ վերամիավորումը: